Hornbækhus

Morgenyoga
2026-06-08 08:30 - 09:30 (Europe/Copenhagen) | Hornbækhus, Skovvej 7, Hornbæk, 3100, Danmark
Start din dag med morgenyoga på Hornbækhus, hvor vi både vil arbejde med forskellige, klassiske positioner og åndedræt. Alle kan deltage, både den erfarne yogi og begynderen.
Praktiske oplysninger:
Tag behageligt, afslappet tøj på og medbring din egen yogamåtte og et tæppe, du kan dække dig med under afspændingen.
Kom 15 minutter før, så du kan nå at finde dig til rette.
Når du ankommer, vil du få at vide, hvor på hotellet vi skal lave yoga den pågældende dag.
Lokationen vil variere fra dag til dag afhængig af antal og vejr. Henvend dig venligst i velkomsten på Hornbækhus for mødested på dagen.
Instruktør: Anita Guldberg
Læs mere om yoga med Anita Guldberg HER.
Du kan også aftale andre tidspunkter for yoga med Anita på Hornbækhus ved at kontakte hende og høre om mulighederne på hendes mail på a_guldberg@hotmail.com. Så finder I et tidspunkt sammen.
Vi oplever i øjeblikket udfordringer med reservation af yoga. Vores udbyder arbejder på at løse problemet. Prøv evt. at klikke Ctrl+F5.

Strikkecafé
2026-06-08 10:00 - 12:00, 2026-06-11 18:00 - 20:00 | Hornbækhus, Skovvej 7, Hornbæk, 3100, Danmark
Hver mandag og torsdag inviterer vi indenfor til strik og hækling i en af stuerne. Strikkecaféen er et samlingspunkt for alle der synes, det er hyggeligt at mødes og strikke sammen med andre, og det koster ingenting at være med. Tilmelding er dog nødvendig.
Vi byder på en kop kaffe og te.

Skrivetid
2026-06-08 16:00 - 18:00 | Hotel Hornbækhus, Skovvej 7, Hornbæk, 3100, Danmark
Vil du gerne i gang med at skrive, eller er du allerede i gang med et skriveprojekt, så kom og vær med til skrivetid hos os.
Måske er det et arbejdsprojekt, du har brug for at få skrevet. Noter til din egen selvrefleksion. Et LinkedIn-opslag eller en bog, du drømmer om at få ud i verden. Måske fortæller du os andre, hvad du arbejder på. Måske ikke. Det vigtigste er, at du udnytter skriveatmosfæren sådan som det passer dig bedst.
For bordenden sidder Karin Zastrow, som selv er forfatter.
Karin indleder med en kort afspænding og sørger for, at du i løbet af de to timer får skrevet i 2 gange 45 minutter og holdt 15 minutters pause.
Vi skriver sammen hver mandag kl. 16.00-18.00 på Hornbækhus i biblioteket.
Pris for deltagelse: 50 kr. (inkluderer kaffe/te/vand)
Datoer: 23. marts, 30. marts, 13. april, 20. april, 27. april, 4. maj, 11. maj, 18. maj, 1. juni, 8. juni
Medbring egen computer eller notesbog og blyant.
Skrivetid kræver ro og koncentration, så kom et par minutter før, så vi sikrer ro om bordet og kan starte præcist.

Fællesspisning
2026-06-08 19:00 - 21:00, 2026-06-09 19:00 - 21:00, 2026-06-10 19:00 - 21:00, 2026-06-11 19:00 - 21:00, 2026-06-12 19:00 - 21:00, 2026-06-13 19:00 - 21:00, 2026-06-14 19:00 - 21:00 | Hornbækhus, Skovvej 7, Hornbæk, 3100, Danmark
Vi spiser sammen ved spisestuens plankeborde til fællesspisning hver aften kl. 19.00, hvor maden serveres anrette på fade, der går rundt.
Køkkenet laver sæsonbetonet mad uden dogmer. Stilen er enkel og med fokus på gode råvarer. Som udgangspunkt er menuen vegetarisk torsdag og søndag. Find ugens menu længere nede på siden.
Vi tilbyder dagligt et vegetarisk alternativ til dagens måltid. Det er vigtigt, at du noterer antal vegetarer i kommentarfeltet, når du bestiller dit bord.
Prisen er 175 kr. for middagen pr. person og 50 kr. for dessert. Dessert og kaffe kan købes efter maden. Børn til og med 3 år betaler ikke.
Husk at reservere dine pladser på forhånd.
Ankom gerne ca. 20 minutter før, så du kan få noget at drikke og finde en plads ved langbordet, inden maden serveres.
Vi kan ikke tilpasse maden eller garantere veganske, mælkefri eller glutenfri muligheder.
Der tages forbehold for ændringer i menuen.
Du kan se menuen HER.

Løbeklub
2026-06-09 09:00 - 10:00 | Hornbækhus, Skovvej 7, Hornbæk, 3100, Danmark
Løb med Hornbæks hyggeligste løbefamilie hver tirsdag og torsdag
Alle er velkomne uanset niveau.
Vi mødes ved trappen foran Hornbækhus ca. 5 min før, hvor en repræsentant fra Løbeklubben tager imod.
Bagefter er der kaffe og morgenbolle på Hornbækhus.
Det er gratis at deltage, og tilmelding er ikke nødvendig.
Vi glæder os til at løbe med dig.

Morgenyoga
2026-06-11 08:30 - 09:30

Løbeklub
2026-06-11 09:00 - 10:00 | Hornbækhus, Skovvej 7, Hornbæk, 3100, Danmark
Løb med Hornbæks hyggeligste løbefamilie!
Vi løber sammen hver tirsdag og torsdag og hjælpes alle med at holde gejsten højt og sørge for, at alle er med.
ALLE er velkomne, uanset om du har løbet din 25. marathon eller først lige er nået op på de 3 km uden at holde pause.
Vi mødes ved trappen foran Hornbækhus ca. 5 min før, hvor en repræsentant fra løbeklubben vil tage imod.
Bagefter er der kaffe og morgenbolle på Hornbækhus.
Det er gratis at deltage. Du møder bare op.
Vi glæder os til at løbe med dig.
Bedste hilsner fra Løbeklubben.

Syng sammen
2026-06-11 20:00 - 21:00 | Hornbækhus, Skovvej 7, Hornbæk, 3100, Danmark
Torsdag i lige uger mødes vi til Syng sammen, som bedst beskrives som fællessang og samvær.
Tag højskole sangbogen under den ene arm og din nabo under den anden eller lån en af os.
Birgit Pedersen er ved tangenterne.
Det koster ikke noget at deltage, og du behøver ikke at tilmelde dig. Kom i god tid, så du kan finde dig et sted at sidde.
Koldt og varmt kan købes i restauranten.
Ønsker I at deltage i aftenens fællesspisning, kan i holde øje med menuen og reservere pladser her.

Sommermarked
2026-06-14 12:00 - 16:00 | Villa Strand, Kystvej 12, Hornbæk, 3100, Danmark
Vi inviterer til sommermarked i haven på Villa Strand, hvor du vil finde kunsthåndværk i forskellige former og indenfor flere fagligheder: Smykker, strik, keramik, granit, papirklip, sæber, ting til haven og meget mere.
Du vil også finde potter, planter, blomster, havegrej og hvad der ellers hører haven til.
Victor Isle giver koncert kl. 13.00-15.00. Victor fortolker kendte danske og udenlandske sange.
Strandbaren er åben, og der er fri entré til markedsdagen.
Vi gør opmærksom på, at markedet foregår under åben himmel. I tilfælde af regn aflyses markedet.

Ønsker du at deltage i markedet med dit eget kunsthåndværk?
Send en mail til marked@hornbaekhus.com med et billede og en kort beskrivelse af det håndværk, du gerne vil have med. Planter, stiklinger og ting til haven er også meget velkomne på markedet.
Du er først sikret en plads på markedet, når du har modtaget en bekræftelse fra os. Vi fordeler pladserne, så der bliver en så bred variation af kunsthåndværk som muligt.
Det koster 250 kr. at deltage. Beløbet betales på selve markedsdagen.
Vi gør opmærksom på, at du selv skal medbringe bord og stol til markedet.

Musik på Villa Strand med Victor Isle
2026-06-14 13:00 - 15:00 | Villa Strand, Kystvej 12, Hornbæk, 3100, Danmark
Slå dig ned i haven på Villa Strand, når Victor Isle kommer og giver koncert til sommermarkedet i haven på Villa Strand.
Victor fortolker kendte danske og udenlandske sange.
Tag et tæppe under armen og nyd en eftermiddag i haven på Villa Strand, hvor du kan gå på jagt i forskellige stande med kunsthåndværk.
Det vil være muligt at købe drikkevarer i Strandbaren.

Brudevals
2026-06-14 14:00 - 15:00 | Hornbækhus, Skovvej 7, Hornbæk, 3100, Danmark
Snart klar til den store dag og den første dans?
Men er du i tvivl om brudevalsen?
Bare rolig, på Hornbækhus kan I øve jer og få styr på trinene inden den store dag.
Uanset om det er første gang, eller om I vil genopleve dansetrinene sammen, er der god grund til at tage en tur på dansegulvet.
Dagens danseunderviser: Paula Yau

Linedance
2026-06-14 15:15 - 16:15 | Hornbækhus, Skovvej 7, Hornbæk, 3100, Danmark
Kom med til linedance på Hornbækhus!
Linedance er en livlig dans, hvor vi alle lærer den samme koreografi fra bunden og danser sammen på rad og række. Vi øver os på trin og klap, og har du ikke prøvet det før, så kan du helt sikkert stadig være med.
Vi glæder os til at se dig til en time med energi, grin og fællesskab.
Dagens danseunderviser: Paula Yau
